
Ministru kabineta rīkojums Nr. 70
Rīgā 2022. gada 8. februārī (prot. Nr. 6 27. §)
Par Saldus novada pašvaldības nekustamā īpašuma ''Karjeras Zvirbuļi'' pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu  un Meža likuma 4. panta otro daļu  pārņemt bez atlīdzības valsts īpašumā un nodot Zemkopības ministrijas valdījumā Saldus novada pašvaldības īpašumā esošo nekustamo īpašumu ''Karjeras Zvirbuļi'' (nekustamā īpašuma kadastra Nr. 8425 001 0102) – zemes vienību (zemes vienības kadastra apzīmējums 8425 001 0102) 9,79 ha platībā un būvi (būves kadastra apzīmējums 84250010102001) – Cieceres pagastā, Saldus novadā.
· 2. Zemkopības ministrijai šā rīkojuma 1. punktā minēto nekustamo īpašumu:
· 2.1. izmantot valsts meža apsaimniekošanas un aizsardzības funkcijas īstenošanai;
· 2.2. bez atlīdzības nodot Saldus novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.
· 3. Zemkopības ministrijai, nostiprinot zemesgrāmatā īpašuma tiesības uz šā rīkojuma 1. punktā minēto nekustamo īpašumu, norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu.

